ভিসেন্তে দেল বোস্কে

ভিসেন্তে দেল বোস্কে গোনসালেস, প্রথম মার্কেস্সেত অব দেল বোস্কে (স্পেনীয় উচ্চারণ: [biˈθente ðel ˈβoske ɣonˈθaleθ]; স্পেনীয়: Vicente del Bosque González; জন্ম: ২৩ ডিসেম্বর, ১৯৫০) স্পেনের সাবেক ফুটবল খেলোয়াড়। স্পেনের জাতীয় ফুটবল দলে খেলেছেন। এছাড়াও তিনি লা লিগায় রিয়াল মাদ্রিদ, কর্দোবা এবং ক্যাসেলনের পক্ষ হয়েও মাঠে নেমেছেন। বিশ্ব ফুটবল অঙ্গনে তিনি দেল বোস্কে নামেই পরিচিত ব্যক্তিত্ব। ৩১ জুলাই ২০১৬ পর্যন্ত তিনি স্পেনের জাতীয় ফুটবল দলের কোচ হিসেবে দায়িত্ব পালন করেছেন। ব্যক্তিগত জীবনে বিবাহিত দেল বোস্কে মারিয়া দে লা সান্তিসিমা ত্রিনিদাদ লোপেসকে বিয়ে করেন। তাদের সংসারে দুই পুত্র এবং এক কন্যা সন্তান রয়েছে। তন্মধ্যে একটি পুত্র স্নায়ুবৈকল্যে ভুগলেও সুস্থই রয়েছে। স্পেনিশ ফুটবল লীগ পদ্ধতি লা লিগায় মধ্যমাঠের খেলোয়াড় হিসেবে দেল বোস্কে ৪৪১টি খেলায় অংশগ্রহণ করে ৩০ গোল করেন। খেলোয়াড়ী জীবনে কাস্তিলা সিএফ, কর্দোবা, কাস্তেয়োন এবং রিয়াল মাদ্রিদে খেলেছেন তিনি। ঘরোয়া ফুটবলে লা লিগায় পাঁচবার ১৯৭৪-৭৫, ১৯৭৫-৭৬, ১৯৭৭-৭৮, ১৯৭৮-৭৯, ১৯৭৯-৮০ মৌসুমে এবং কোপা দেল রেতে চারবার ১৯৭৩-৭৪, ১৯৭৪-৭৫, ১৯৭৯-৮০, ১৯৮১-৮২ মৌসুমে রিয়াল মাদ্রিদের খেলোয়াড় হিসেবে শিরোপা বিজয়ে অংশ নেন। আন্তর্জাতিক পর্যায়ে স্পেন জাতীয় ফুটবল দলের পক্ষ হয়ে ১৮টি খেলায় অংশ নেন। তন্মধ্যে একবার গোল করতে সমর্থ হয়েছিলেন তিনি। স্পেনের পক্ষ হয়ে উয়েফা ইউরো ১৯৮০-তে অংশ নিয়েছিলেন বোস্কে। কিন্তু স্পেন দলটি গ্রুপ পর্বেই প্রতিযোগিতা থেকে বাধ্য হয়েছিল। ১১ মার্চ, ২০০৮ সালে দেল বোস্কে ঘোষণা দেন যে তিনি স্পেন দলের কোচের দায়িত্ব পালন করবেন। পরবর্তীতে ১৫ জুলাই, ২০০৮ সালে নিশ্চিত করা হয় যে তিনি লুইস আরাগোনেজের স্থলাভিষিক্ত হচ্ছেন। স্পেন ২০১০ সালের বিশ্বকাপ ফুটবলের বাছাই-পর্বে উয়েফা অঞ্চলের গ্রুপ-৫ থেকে সফলভাবে উত্তীর্ণ হয় এবং ৬ পয়েন্ট নিয়ে শীর্ষস্থান দখল করে। এ পর্যায়ে তারা বসনিয়া ও হারজেগোভিনা, আর্মেনিয়া, সার্বিয়া - এ তিনটি দলের বিপক্ষে জয়লাভ করেছিল। তন্মধ্যে তিনি সার্বিয়া দলের বিপক্ষে অতিরিক্ত খেলোয়াড় হিসেবে বোজান ক্রিককে অভিষেক ঘটিয়েছিলেন। পরবর্তী পর্বে এস্তোনিয়া ও বেলজিয়ামকে হারিয়ে শতভাগ জয় নিয়ে ফিফা বিশ্বকাপের চূড়ান্ত পর্বে ঠাঁয় পায় দলটি। ১৬ জুন বিশ্বকাপ ফুটবলে স্পেনের বিপক্ষে সুইজারল্যান্ড ১-০ গোলে জয় পায়। এরপর স্পেন গ্রুপ-এইচ থেকে পরের দুই খেলায় জয়ী হয়ে নক-আউটভিত্তিক ১৬ দলে পৌঁছে। পর্তুগালকে ১-০ গোলে হারিয়ে কোয়ার্টার ফাইনালে প্যারাগুয়েকে ১-০ ব্যবধানে হারায়। ৭ জুলাইয়ের সেমি-ফাইনালে জার্মানিকে ১-০ গোলে হারিয়ে বিশ্বকাপের ইতিহাসে প্রথমবারের মতো ফাইনাল নিশ্চিত করে। টোটাল ফুটবলের দেশ নেদারল্যান্ডকে চূড়ান্ত খেলার অতিরিক্ত সময়ে আন্দ্রেস ইনিয়েস্তা‎‎'র জয়সূচক গোলে ২০১০ সালের বিশ্বকাপ ফুটবলের নতুন চ্যাম্পিয়ন হয়। «Reportaje: el triunfo del hombre bueno. Del Bosque o la línea recta» elpais.com, 18-7-2010. (in Spanish) "The only goal scored by Del Bosque with Spain" ((স্পেনীয়) ভাষায়)। Rtve.es। ২০১০-০৪-১৫। সংগ্রহের তারিখ ২০১২-০৭-০২। উদ্ধৃতি শৈলী রক্ষণাবেক্ষণ: অচেনা ভাষা (link) Spanish Squad for Euro 1980, Haisma, Marcel (২৮ মার্চ ২০০৭)। "European Championship 1980 (Details)"। RSSSF। সংগ্রহের তারিখ ৮ জানুয়ারি ২০০৯।  "Del Bosque gets Spain coach's job"। BBC Sport। ১৭ জুলাই ২০০৮। সংগ্রহের তারিখ ৮ জানুয়ারি ২০০৯।  "Spain appoint Del Bosque"। Sky Sports। ১৭ জুলাই ২০০৮। সংগ্রহের তারিখ ৮ জানুয়ারি ২০০৯।  Sheringham, Sam (১৬ জুন ২০১০)। "Spain 0–1 Switzerland"। BBC Sport। BBC। সংগ্রহের তারিখ ১৭ জুন ২০১০।  "Puyol heads Spain into final"। ESPNsoccernet। ESPN। ৭ জুলাই ২০১০। ২১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১০।  "Iniesta sinks Dutch with late strike"। ESPNsoccernet। ESPN। ১১ জুলাই ২০১০। ১৩ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১০।  ফুটবল প্রবেশদ্বার উইকিমিডিয়া কমন্সে ভিসেন্তে দেল বোস্কে সংক্রান্ত মিডিয়া রয়েছে। BDFutbol player profile BDFutbol coach profile National team data (স্পেনীয়) ন্যাশনাল-ফুটবল-টিমস.কমে ভিসেন্তে দেল বোস্কে (ইংরেজি) Biography at Real Madrid Fans (স্পেনীয়) Real Madrid biography (স্পেনীয়)